ગુજરાત સરકારમાં સૌથી વધુ બિઝી છે તેવા અધિકારીઓમાં મુખ્યમંત્રીના ચીફ પ્રિન્સિપલ સેક્રેટરી કે. કૈલાસનાથન, રાજ્યના ચીફ સેક્રેટરી જે.એન.સિંઘ અને મુખ્યમંત્રીના અગ્રસચિવ મનોજ કુમાર દાસ છે. કેમ કે તેમના માથે આખી સરકારની જવાબદારી છે. લોકસભાની ચૂંટણી પહેલાં ગુજરાત વાયબ્રન્ટ ઇન્વેસ્ટર્સ સમિટ 2019 યોજાવાની છે ત્યારે તેની તૈયારી અત્યારથી જ શરૂ કરી દેવામાં આવી છે. મનોજ કુમાર દાસ ઉદ્યોગ વિભાગનો હવાલો ચાલુ રાખે કે તેમની જગ્યાએ બીજા કોઇ ઓફિસરને પોસ્ટીંગ આપવામાં આવે—તેમના માટે તો વાયબ્રન્ટની કામગીરીમાં કોઇ ફરક પડવાનો નથી. તેમના માથે ડબલ ડ્યુટી છે. છેલ્લી વાયબ્રન્ટ સમિટમાં હાલના ઇન્ડસ્ટ્રીઝ કમિશન મમતા વર્માએ કામ કર્યું છે પરંતુ 2019માં તેઓ ઉદ્યોગ વિભાગમાં રહીને કરી શકશે નહીં, કારણ કે તેમની ટ્રાન્સફર થઇ રહી છે. તેમની જેમ ઇન્ડેક્ષ્ટ-બીના એમડી રાજકુમાર બેનિવાલ પણ બદલાઇ શકે છે. તેમનું પોસ્ટીંગ સુરત, વડોદરા કે રાજકોટમાં થઇ શકે છે. ગુજરાત ઔદ્યોગિક વિકાસ નિગમના એમડી ડી. થારા પણ ચેન્જ થાય તેવી સંભાવના છે. એટલે કે 2019 વાયબ્રન્ટ ગુજરાત સમિટમાં મુખ્યમંત્રી વિજય રૂપાણી ઉદ્યોગની નવી ટીમ તૈયાર કરે તેમ મનાય છે.